"O discuţie extrem de importantă astăzi despre culoarele media. Am venit astăzi să vorbesc de spre adevăr şi despre libertate. Adică despre adevărul ştirilor şi despre libertate. În ultimii ani, foarte multe lucruri au ieşit la suprafaţă cu privire la implicări ale statului paralel în zona de media. (...) În primul rând despre ceea ce aş numi eu unelte din media ale statului paralel. Am furnizat o listă de 19 persoane care un întreţinut relaţii, eu le numesc, cel puţin neetice cu ofiţeri din cadrul structurilor de forţă, care au primit informaţii privilegiate, informaţii confidenţiale, informaţii clasificate pe care le-au utilizat în campanii media", a spus Daniel Dragomir după ce a fost audiat în Comisia de Cotrol a SRI.

Fostul ofiţer SRI a mai oferit comisiei o listă cu 9 nume de patroni media care ar trebui audiaţi.

"S-au folosit şi discutat situaţii în care jurnaliştii au avut acces la informaţii privilegiate din dosare şi s-a discutat de trusturi media care au beneficiat de sprijin financiar special pentru anumite proiecte si aceste interacţiuni cu ofiterii de informatii. (...) Audierea a nouă patroni ai trusturilor de presă, fie că au beneficiat de sprijin din partea Sri şi au avut relaţii neortodoxe cu domnul Maior şi Coldea sau care au primit ordine pentru angajarea unor jurnalişti", a mai spus Daniel Dragomir.

Daniel Dragomir a fost audiat în Comisia de Control a SRI, fostul ofiţer al Serviciului Român de Informaţii precizând că temele principale de discuţie vor fi "culoarul media" şi "statul paralel".

"Am fost invitat de Comisia parlamentara de control a SRI pentru a continua audierile referitoare la statul paralel. Tema principala a audierii de astazi: culoarul media. Statului paralel ii este frica de lumina adevarata. Sa punem deci reflectoarele adevarului pe ei", a scris Daniel Dragomir pe Facebook cu câteva ore înainte să înceapă audierea sa.

Daniel Dragomir a mai fost audiat în Comisia de Control a SRI şi în 19 septembrie 2017, preşedintele Claudiu Manda transmiţând atunci că fostul ofiţer a indicat un fost preşedinte al Camerei Deputaţilor care a beneficiat de sprijinul SRI, prin intermediul „culoarelor media".

„(Dragomir, n.r.) a spus de persoane din conducerea SRI care au folosit acele culoare media despre care a făcut referire la televizor, dar spunea cum acele culoare media au fost folosite pentru a sprijini mediatic persoane politice, a dat exemplu, ne-a spus un nume. Aşteptăm la următoarea întâlnire dovezile şi probele”, a spus atunci Manda.